করোনাভাইরাস LIVE, গোয়াতেও এবার করোনা সংক্রমণ, রাজ্যে আরও ১ আক্রান্তের খোঁজ | Coronavirus pendemec live updates of 26th march 2020
26, Mar 2020, 8:12 AM IST
আক্রান্ত ৭০০ পার করল
স্বাস্থ্য ও পরিবার কল্যাণ মন্ত্রক বৃহস্পতিবার জানিয়েছে, ভারতে বৃহস্পতিবার অবধি মোট নিশ্চিত হওয়া কোভিড-১৯ এর সংখ্যা বেড়ে হয়েছে ৬৯৪। গত ২৪ ঘণ্টায় নতুন ৮৮ জন রোগী পাওয়া গিয়েছে। তবে তাঁদের এই হিসাব দেওয়ার পর বারতের বিভিন্ন রাজ্য থেকে আরও অনেকজনের আক্রান্ত হওয়ার খবর এসেছে।
দক্ষিণ আফ্রিকায় হাজার ছুঁই ছুঁই
তিনটি সপ্তাহের জন্য তালাবদ্ধ হচ্ছে দক্ষিণ আফ্রিকা-ও। ঠিক তার আগেরদিন ৭০৯ থেকে একলাফে সেই দেশে র কোভিড -১৯ আক্রান্তের সংখ্যা বেড়ে ৯২৭ হল।
আক্রান্ত বাড়ল রাজস্থান, মহারাষ্ট্র, অন্ধ্রে
রাজস্থান ও মহারাষ্ট্র দুিই রাজ্য থেকেই বৃহস্পতিবার একটু রাতের দিকে আরও পাঁচজন করে সন্দেহভাজনের করোনাভাইরাস পরীক্ষার ফল ইতিবাচক এল। অন্ধ্রপ্রদেশেও আরও একজন আক্রান্তের সন্ধান মিলল।
মহারাষ্ট্র পঞ্চম মৃত্যু
বৃহস্পতিবার সকালেই মুম্বইয়ের এক ৬৫ বছর বয়সী কোভিড-১৯ উপসর্গ থাকা মহিলার মৃত্যু হয়েছিল। তাঁর করোনাভাইরাস পরীক্ষার ফল ইতিবাচক এসেছে। ফলে মহারাষ্ট্রে করোনাভাইরাসজনিত কারণে মৃত্যুর সংখ্যা বেড়ে দাঁড়াল ৫। গত ২৩ মার্চ শ্বাসকষ্ট নিয়ে তিনি হাসপাতালে ভর্তি হয়েছিলেন। তাঁর ডায়াবেটিস, ও হাইপারটেনশনের সমস্যাও ছিল।
হু-এর অ্যাকশন প্ল্যান চাইলেন মোদী
জি-২০'র জরুরি অনলাইন সম্মেলন থেকেই প্রধানমন্ত্রী নরেন্দ্র মোদী বিশ্ব স্বাস্থ্য সংস্থাকে এই মহামারী রোধে একটি কংক্রিট অ্যাকশন পরিকল্পনার গড়ার আহ্বান জানিয়েছেন।
৫ ট্রিলিয়ন মার্কিন ডলার দেবে জি-২০
বৃহস্পতিবার করোনভাইরাস মহামারীবিরোধী লড়াইয়ে একটি ঐক্যবদ্ধ ফ্রন্ট গড়ার অজ্ঞিকার করল জি-২০ দেশগুলি। তারা আরও জানিয়েছে, এই সংকটের মোকাবিলায় বিশ্ব অর্থনীতিতে তারা ৫ ট্রিলিয়ন মার্কিন ডলার দেবে।
১৪ এপ্রিল পর্যন্ত বন্ধ আন্তর্জাতিক উড়ান পরিষেবা
১৪ এপ্রিল পর্যন্ত বন্ধ আন্তর্জাতিক উড়ান পরিষেবা। জানাল কেন্দ্র। ৩১ মার্চ পর্যন্ত বন্ধ অন্তর্দেশীয় উড়ান।
দেশে গত ২৪ ঘণ্টায় ৪টি মৃত্যু
দেশে বর্তমানে করোনা আক্রান্তের সংখ্যা ৬৪৯। গত ২৪ ঘণ্টায় আক্রান্ত হয়েছেন ৪২ জন। মৃত্যু হয়েছে ৪২ জনের। জানালেন স্বাস্থ্যমন্ত্রীকের যুগ্ম সচিব লব আগরওয়াল।
স্টেডিয়ামে বানান হচ্ছে আইসোলেশন ওয়ার্ড
ইন্দিরা গান্ধীকে স্টেডিয়ামকে আইসোলেশন ওয়ার্ড বানাচ্ছে অসম সরকার।
Kerala State Civil Supplies Corporation (Supplyco) will start delivering essential food products online in Kochi from March 27 within 8 kms of Gandhi Nagar area. A contract has been signed with Zomato for the delivery: Ernakulam District Collector S Suhas #CoronavirusLockdown
দিল্লি থেকে পালিয়ে বাড়ি ফিরল তরুণী, সংস্পর্শে আসা ১২ জনের করোনা উপসর্গ
করোনার ভয়ে উপসর্গ নিয়েই দিল্লি থেকে পালিয়ে কলকাতা হয়ে বাড়ি এলেন এক তরুণী। আর এদিকে দিল্লি থেকে পালিয়ে এসে নিজের ও পরিবারের বিপদ ডেকে এনেছেন নদিয়ার তেহট্ট ২ ব্লকের ওই তরুণী। এদিকে দিল্লিতে তরুণীর দুই দাদা করোনায় আক্রান্ত। ওই তরুণীকেও দিল্লিতেই হোম কোয়রান্টিনে থাকতে বলা হয়েছিল। কিন্তু সে কথা না শুনেই কলকাতা হয়ে দিন চারেক আগে ওই তরুণী বাড়ি ফিরে আসেন। গত মঙ্গলবার ওই তরুণীর শরীরে করোনা উপসর্গ স্পষ্ট হতে থাকে। তাঁকে ও তাঁর সংস্পর্শে আসা ১২ জনকে বুধবার আইসোলেশন ওয়ার্ডে ভর্তি করা হয়েছে।
রাজস্থানে আরও এক মৃত্যু
রাজস্থানের ভিলওয়ারা-য় করোনাভাইরাসে আক্রান্ত এক পঁচাত্তর বছর বয়সী ব্যক্তির মৃত্যু হয়েছে। এই নিয়ে ভারতে করোনাভাইরাস প্রাদুর্ভাবে ১৪ জনের মৃত্যুসংবাদ এল। রাজস্থানে এদিন আরও দু'জন নতুন করে করোনাভাইরাসে আক্রান্ত হয়েছএন। একজন জয়পুরের বাসিন্দা, অপরজন ঝুনঝুনু-র। দুজনেই বিদেশ থেকে ফিরেছিলেন।
কর্ণাটকের মৃতার পরীক্ষার ফলাফল ইতিবাচক
কর্ণাটকের চিকিত্সা শিক্ষামন্ত্রী ডাঃ সুধাকর কে জানিয়েছেন, বুধবার কর্নাটকে মল্লিকা বাই নামে যে মহিলার মৃত্যু হয়েছিল, তাঁর কোভিড -১৯ পরীক্ষার ফলাফল ইতিবাচক এসেছে।
নির্মান কর্মীদের ত্রাণ
কেন্দ্রীয় সরকার, রাজ্য সরকারকে নিবন্ধিত সাড়ে ৩ কোটি শ্রমিককে ত্রাণ দেওয়ার জন্য ৩১,০০০ কোটি টাকার তহবিল ব্যবহারের নির্দেশ দিয়েছে।
ইপিএফ-এ দুই পক্ষের অবদাই দেবে সরকার
ভারত সরকার আগামী ৩ মাসের জন্য এম্প্লয়ার্স প্রভিডেন্ট ফান্ড (ইপিএফ)-এ নিয়োগকর্তা ও কর্মচারী দুই পক্ষের অবদানই দেবে। তবে এই সুবিদা পাবেন এমন সংস্থাগুলিই যাদের অন্তত ১০০ জন ১০০ জন কর্মচারী আছে এবং তাদের ৯০ শতাংশের বেতন ১৫,০০০ টাকার কম। এই মহামারীজনিত কারণে ইপিএফ-এর নিয়ম-ও বদল করা হচ্ছে। পিএফ অ্যাকাউন্টের জমা টাকা থেকে ৭৫% পর্যন্ত অফেরতযোগ্য অগ্রিম বা তিন মাসের বেতন তুলতে রপারবেন কর্মীরা। যেটির পরিমাণ কম হবে, সেটিিই দেওয়া হবে।
মহিলাদের জন্য আলাদা প্যাকেজ
মহিলা জন ধন অ্যাকাউন্টধারীরা আগামী তিন মাসের জন্য প্রতি মাসে ৫০০ টাকা করে আর্থিক অনুদান পাবেন, এতে ২০.৫ কোটি মহিলা উপকৃত হবেন। মোট ৮.৩ কোটি বিপিএল উজ্জ্বলা যোজনা সুবিধাভোগীকে আগামী তিন মাসের জন্য বিনামূল্যে গ্যাস সিলিন্ডার দেওয়া হবে।
আর্থিক সুবিদা বৃদ্ধ, দরিদ্র বিধবা, দরিদ্র ও বৃদ্ধ প্রতিবন্ধিদেরও
বৃদ্ধ, দরিদ্র বিধবা, দরিদ্র ও বৃদ্ধ প্রতিবন্ধিরা পরের তিন মাসে দুই কিস্তিতে এক হাজার টাকা করে পাবেন।
আর্থিক সাহায্য কৃষকদেরও
৮ কোটি ৬৯ লক্ষ কৃষককে এপ্রিলের শুরুতে ২০০০ টাকা করে দেওয়া হবে। ১০০ দিনের কাজের মজুরি ১৮২ টাকা থেকে বাড়িয়ে ২০২ টাকা
৮০ কোটি পাবেন প্রধানমন্ত্রী অন্ন যোজনা
৮০ কোটি দরিদ্র মানুষ-কে প্রধানমন্ত্রী অন্ন যোজনার আওতায় আনা হবে। দেওয়া হবে ৩ মাসের জন্য াগাম ৫ কেজি করে চাল-আটা, ১ কেজি করে ডাল।
নীতিশের ১০০ কোটি অনুদান
গরীবদের জন্য বিহার সরকার ঘোষণা করল ১০০ কোটির আর্থিক সাহায্য।
ঘর বন্দি মোক্তার আব্বাস নাকভি
লকডাউনের ফলে নিজের বাড়িতেই রয়েছেন কেন্দ্রীয় মন্ত্রী। সারা দিন বাড়িতে নানা কাজ করছেন তিনি।
৫০ লক্ষ টাকার চিকিৎসা বিমা
কোভিড-১৯ আক্রান্ত ও আক্রান্তদের চিকিৎসা পরিষেবায় নিযুক্তদের জন্য ৫০ লক্ষ টাকা করে চিকিৎসা বীমা দেবে কেন্দ্রীয় সরকার, জানালেন নির্মলা সীতারমন।
১ লক্ষ ৭০ হাজার কোটি টাকার প্যাকেজ
করোনাভাইরাস সংক্রনমণের জেরে ভারতে চলছে ২১ দিনের লকডাউন। এই অবস্থায় দরিদ্র ও দিন মজুরদের কথা মাথায় রেখে কেন্দ্রীয় অর্থমন্ত্রী নির্মলা সীতারমণ ১ লক্ষ ৭০ হাজার কোটি টাকার আর্থিক প্যাকেজ ঘোষণা করলেন।
এইএমস-এর টাস্কফোর্স
অল ইন্ডিয়া ইনস্টিটিউট অব মেডিকেল সায়েন্সেস বা এইএমস করোনাভাইরাস মহামারীটির মোকাবিলায় একটি টাস্কফোর্স গঠন করল।
দিল্লিতে কোয়ারেন্টাইনে আরও ৮০০
বুধবারই উত্তর দিল্লির মৌজপুরে এ মহল্লা ক্লিনিকের ডাক্তারের দেহে করোনাভাইরাস পাওয়া গিয়েছিল। তাঁর স্ত্রী ও কন্যাও আক্রান্ত। এরপর বৃহস্পতিবার, তাঁর সংস্পর্শে আসা ৮০০ জনকে একসঙ্গে কোয়ারেন্টাইনে পাঠানো হল।
ইন্দোরে আরও এক মৃত্যু
ইন্দোরে করোনভাইরাস আক্রান্ত হিসাবে সন্দেহের তালিকায় থাকা একক ব্যক্তির মৃত্যু হল। ৪৭ বছরের ওই ব্যক্তি এক সরকারী হাসপাতালে ভর্তি ছিলেন। তার করোনাভাইরাস পরীক্ষার রিপোর্ট আসেনি। তবে, তাঁর কোনও বিদেশে ভ্রমণ, বা বিদেশ থেকে ফিরে আসা ব্যক্তিদের সংস্পর্শে আসার ইতিহাস নেই, এটাই ভাবাচ্ছে।
মহিলাকে করোনাভাইরাস বলে কটাক্ষ
মহিলাকে করোনাভাইরাস বলে কটাক্ষ ও মহিলার সঙ্গে অশানীল আচরণের অভিযোগে দিল্লির পুলিশ গ্রেফতার করল এক জনকে। ধৃত গৌরভ ভোহারা। আটক করা হয়েছে একটি স্কুটিও।
মোদীর পাশে সনিয়া
প্রধানমন্ত্রী নরেন্দ্র মোদীকে চিঠি লিখে, তাঁর দেশে ২১ দিনের দেশে লকডাউন জারির সিদ্ধান্তকে সমর্থন করলেন কংগ্রেসের অন্তর্বর্তীকালীন সভাপতি সনিয়া গান্ধী।
পণ্য সরবরাহ সচল রাখছে রেল
দেশজুড়ে লকডাউনের মাঝে মানুষের কাছে প্রয়োজনীয় পণ্য সরবরাহের জন্য নতুন ব্যবস্থা গ্রহণ করছে ভারতীয় রেল। তাদের সরকারি টুইটার হ্যান্ডেলে প্রকাশিত একটি ভিডিওতে দেখা গিয়েছে, আহমেদাবাদ বিভাগের পালনপুর স্টেশনে ট্রেনে গুঁড়ো দুধের প্যাকেট, পনির, বিস্কুট বোঝাই করা হচ্ছে।
গুজরাতে আক্রান্ত বেড়ে ৪৩
নতুন করে করোনা সংক্রমণ গুজরাতে।
দেশে করোনা পরিস্থিতি নিয়ে সেনাকর্তাদের সঙ্গে বৈঠক করলেন প্রতিরক্ষামন্ত্রী।
দূরত্ব বজায় রেখে বৈঠক
রাজ্যের আধিকারিকদের সঙ্গে নিরাপদ দূরত্ব বজা রেখে করোনা পরিস্থিতি নিয়ে বৈঠক করলেন উত্তরপ্রদেশের মুখ্যমন্ত্রী যোগী আদিত্যনাথ।
দেশে ফের বাড়ল আক্রান্তের সংখ্যা
ভারতে করোনা আক্রান্তের সংখ্যা বেড়ে ৬৪৯।
এবার রাজারহাটে করোনা হাসপাতাল
এবার থেকে রাজারহাটের চিত্তরঞ্জন ন্যাশনাল ক্যান্সার ইনস্টিটিউটকেই করোনা হাসপাতাল হিসেবে ব্যবহার করা হবে। ইতিমধ্যেই ৩০ জন নার্স, ২জন টেকনিশিয়ান, চিকিৎসক, দুই জন ডেপুটি নার্সিং সুপার, একজন নার্সিং সুপার সহ প্রায় ৫০ জন কর্মী সেখানে পাঠানো হয়েছে। এবং এই হাসপাতালে থাকছে ৫০০টি বেড।
বিয়ে পিছিয়ে দিলেন আমলা
করোনা ভাইরাসের কারণে বিয়ে পিছিয়ে দিলেন ছত্তিশগড়ের ২ আমলা।
জনমানবহীন ভিক্টোরিয়া
করোনাভাইরাস সংক্রমণ আটকাতে লকডাউন চলছে কলতাতায়। জনমানবহন ভিক্টোরিয়া মেমোরিয়েল।
কাশ্মীরে করোনা আক্রান্তের মৃত্যু
ওই ব্যক্তির পরিবারের আরও ৪ সদস্য করোনা আক্রান্ত।
নাগরিকদের সরাচ্ছে জার্মানি
ভারত থেকে সব নাগরিকদের দেশে ফেরাচ্ছে জার্মানি।
স্পেনে ডেপুটি প্রাইমমিনিস্টারের করোনা
স্পেনে এবার করোনা সংক্রমণ দেশের ডেপুটি প্রাইমমিনিস্টারের শরীরে।
লকডাউনের পরামর্শ 'হু'
করোনা সংক্রমণ আটকাতে বিশ্বের সব দেশকেই লকডাউনের পথে হাঁটতে বলল বিশ্ব স্বাস্থ্য সংস্থা 'হু'।
গুজরাতে করোনা সংক্রমণে ফের মৃত্যু
গুজরাতে করোনা সংক্রমণে দ্বিতীয় ব্যক্তির মৃত্যু। ভারতে মৃতের সংখ্যা বেড়ে দাঁড়াল ৬৬।
মৃতের সংখ্যা ২০ হাজার ছাড়াল
করোনা সংক্রমণে বিশ্বে মৃতের সংখ্যা ২০,৬০০।
ইতালিতে মৃত্যু মিছিল অব্যাহত
গত ২৪ ঘণ্টায় নতুন করে ৬৮৩ জনের মৃত্যু ইতালিতে। যার ফলে দেশটিতে মৃতের সংখ্যা বেড়ে দাঁড়াল ৭,৫০৩।
বাঁকুড়ার সচেতন গ্রামবাসী
লকডাউন সফল করতে বাঁকুড়ার গ্রামে ব্যারিকেড দিলেন গ্রামবাসীরা।
কংগ্রেস বিধায়কের বিরুদ্ধে এফআইআর
লকডাউনের নিয়ম না মানায় পুদুচেরিতে কংগ্রেস বিধায়কের বিরুদ্ধে হল এফআইআর দায়ের।
পেট্রোল পাম্পে চলছে ক্রিকেট
লকডাউনের জেরে বিশাখাপত্তনমে ফাঁকা পেট্রোলপাম্পে ক্রিকেট খেলছেন কর্মীরা।
পুরোপুরি লকডাউনে রাজধানী
করোনা সংক্রমণ এড়াতে লকডান চলছে দিল্লিতে। রাজধানীতে বন্ধ রয়েছে সমস্ত মন্দির ও ধর্মীয় প্রতিষ্ঠান।
রাজ্যে ফের করোনা সংক্রমণ
আক্রান্ত ৬৬ বছরের এক বৃদ্ধ। পশ্চিমবঙ্গে করোনা আক্রান্তের সংখ্যা বেড়ে হল ১০।
যত দিন যাচ্ছে, ততই যেন পরিস্থিতি আরও উদ্বেগজনক হয়ে উঠছে। করোনভাইরাস সংক্রমণে মৃতের সংখ্যা বিশ্বে ছাড়িয়ে গেছে ২০ হাজারের গণ্ডি। আক্রান্তের সংখ্যা ৫ লক্ষ ছুঁতে চলেছে। ভারতেও করোনা সংক্রমণের ঘটনা ৬০০ ছাড়িয়ে গিয়েছে। দেশে চলছে ২১ দিনের লকডাউন। এই অবস্থায় জার্মানি তাদের নাগরিকদের এদেশ থেকে ফিরিয়ে নিয়ে যাওয়া শুরু করেছে। ভারতে ও বিশ্বব্যপী এই মহামারী সংক্রান্ত সর্বশেষ খবরাখবর জানতে চোখ রাখুন এখানে -